94 C. G. Nees ab Esenbeck, 



In Chile ad Valparaiso, Meyen, Macrae in Hb. Lindl.; prope 

 Coquimbo, H. Cuming in Iib. Lindl. 



Proximus Scirpo aspero Presl., a quo differt spiculis maioribus 

 pallide ferrugineis nec fuscis, glaucedine, umbella magis composita 

 maiorique, caryopsi (omnino matura) candida, aliisque. 



Culmus et folia rigidula, sicca glauca, ille pennae scriptoriae 

 mediocris crassitie, angulis (in nostro exemplo) minime scabris. Folia 

 ionga, S lineas lata, complicato-carinata, margine serrulato-scabra. 

 Vaginae a latere opposilo superne membranaceae. Umbella termi- 

 nalis, decomposita, patens. Involucrum triphyllum (in uno exemplo 

 obvio), foliolis angustis, altero (mutilo) umbella longiore, duobus 

 eandem aequantibus. Ochreae membranaceae, ferrugineae, bivalves, 

 valvula exteriori setaceo - mucronata, interiore truncata bifidave. 

 Radii longiores 7 — 8, lVs — 3% poliices longi, compressi, sulcati, sca- 

 bri. Umbellula centralis sessilis, multiradiolata. Umbellulae reliquae 

 circiter octoradiolatae, radiolis V2 — 1 pollicem longis centralibusque 

 spiculis subsessilibus. Involucella nulla. Ochrea bivalvis membra- 

 nacea ferruginea ad quemque radiolum. Spiculae in apicibus radio- 

 lorum 1 — 2 — 4, sessiles vel subsessiles, basi ochreis bivalvibus, 

 4 — 5 lineas longae, oblongae vel ovales, multiflorae, molles. Rha- 

 chiola sulcata, dentata, adiecta denti singulo scrobicula. Squamae 

 oblongo-Janceolatae, laxe imbricatae, membranaceae, pallide ferru- 

 gineae, nervo costali viridi in mucronem recurvum excurrente, mar- 

 gine tenuiori pallido apicem versus serrulato-scabro. Stamina tria. 

 Stylus capillaris, apice trifidus. Caryopsis parva, subrotunda, trigona, 

 subulato-mucronata, brevipedicellata, subtilissime punctulata, alba. 

 Setae perianthiales sex, flavicantes, retrorsum hispidae, inaequales, 

 longiores pleraeque caryopsin aequantes. Maturo fructu squamae 

 defluunt. 



